Magyar felirat: Brigi (brigichan@hotmail.com)
~ A szerelmes király ~ 18. rész
Ejnye, ez túl erős volt... Ez túl nehéz így!
Úgy hallottam, öt család kapott meghívást.
Hivatalosan mindössze teázni mennek a királynéhoz,
de akinek megvan a magához való esze, az tudja, hogy mit fog ez jelenteni.
Valójában...
Elérkezett az ideje annak, hogy kiválassza a herceg hitvesét.
Ő mikor fog visszajönni?
- Kiről beszél? - A lányról, aki elment gyógyfüveket gyűjteni!
Se tegnap, se ma nem hallottam felőle.
Kívülállók számára talán gyógyítónak tűnik,
valójában azonban megpróbálunk mindenkit eltávolítani, aki gondot jelenthetne,
míg a jüan csapatok a palota körül állomásoznak.
Ezért úgy volna bölcs, ha most türelmes lenne.
Én vagyok a legnagyobb gond ebben a palotában!
Akkor először tőlem kellene megszabadulniuk!
Megint meggondolatlanul beszéltem...
Ha már itt tartunk, mit szólna hozzá, ha elmennénk vadászni?
Na és a királyné teadélutánja?
Menjünk ki a Bora-hegyhez! És hívja magával a leányt is!
Tehetséges gyógyító, ezért szükségem lesz rá vadászat közben.
A királyné öt család lányát hívatta magához,
de mindez csak a látszat. Valójában...
Mi ez a sok „valójában”?
Úgy tudom, a királyné valaki mást szeretne hercegnének választani.
Felség...!
Minek köszönhetem látogatását szerény hajlékomban?
Azért jöttem, hogy megtekintsem ezt a szerény hajlékot.
Vezessen körbe!
Először menjünk arrafelé!
Hová szeretne menni először?
A lánya lakrésze felé.
Hogy mondta?
Sejtettem, hogy még csak nem is értesült róla...
Én is csak utólag tudtam meg.
Biztos benne, hogy a fiam neve a túszok listáján szerepel?
Tudtam...!
A királyné célba vett minket!
Idén Rint küldi el, jövőre pedig majd engem!
Kíváncsi vagyok, hova küld majd...!
- Vigyázz, miket beszélsz! - Ugyan miért kellene még vigyáznom?
- Mi haszna volna? Mi...? - Jeon!
Fel kell tennem egy kérdést, és a beleegyezésére van szükségem valamihez.
Kérem, kérdezzen, fenség!
Dan kedvéért akarta összeadni Jeont a pénzügyminiszter lányával?
Kérem, bocsásson meg! Nem gondoltam át alaposan!
Azért, mert egy olyan házból, ahol egy családtag megházasodik,
nem hurcolhatnak el senkit adományként vagy túszként?
Ő a hamis.
Emeld fel a fejed!
Nézz rám!
Te vagy az igazi.
Nem tudtam, hogy ilyen szándékai voltak ezzel a házassággal.
Félreértettem.
Szeretném jóvá tenni, ami történt,
de ehhez előbb a beleegyezésére van szükségem.
Hong Kyu lánya kopaszra vágatta a fejét.
„Nem lehet belőle adomány, mert szerzetesnőnek állt.”
Milyen furfangosak voltak!
Ezt az egészet én terveltem ki, felség!
A lányom csak azt tette, amit parancsoltam neki!
Hong Kyu is pontosan ugyanezt mondta.
„Apjaként én csináltam mindent.”
Mi is történt velük?
Felséged arra kért, hogy fém ostorral verjem a lányát,
hogy egy ép csont se maradjon a testében.
És úgy is tettünk, ahogy parancsolta.
Az apját pedig addig ütöttük, míg mozogni is alig bírt, majd száműztük őt.
Aztán minden vagyonukat elkoboztuk.
Bármilyen büntetést vállalok, amit csak kiszab rám!
Az apám azonban... nem egészséges!
Kérem, engedje meg, hogy az ő büntetését is magamra vállaljam!
Ha az apám életben marad,
az nagy segítséget jelenthez felségednek!
Apád szánalmas kis vagyonával akarsz megvesztegetni?
Nem csak kézzel fogható javai vannak!
Ismeri a kereskedelmi térségeket, hírforrásai vannak,
és világszerte kapcsolatokkal rendelkezik!
Ezek csak akkor érnek bármit is, ha életben van!
Kérem, ne is foglalkozzon ostoba lányom szavaival, felség!
Bármit is mond,
követni fogom az utasításait!
Volna...
Egy megoldás a helyzetre.
A lányomat, Dant?
A lányomat, Dant szeretné hitveséül választani?
Ennyire undorodsz annak a gondolatától,
hogy a sógorom leszel?
Találkozz a trónörökössel 2 nap múlva a teadélutánon!
Ha elnyered a szívét, és kiválaszt hitveséül,
elfelejtek majd mindent,
amit a családoddal tettetek.
Az ország királynéjaként ennyit mondhatok neked.
Felség!
Meghálálom a könyörületességét!
Sosem felejtem el, milyen nagylelkű volt velünk!
Kérem, álljon fel hamar! Olyan kínosan érzem ettől magam...
Hiszen ön lesz az apósom.
Nincs igazam, drága fivérem?
Meg tudná mondani Dan kisasszonynak,
hogy tudom ugyan, hogy késő van, de szeretném látni őt,
mert valamit el kell mondanom neki?
Igen, máris szólok neki.
Különösen hosszúra nyúlik ez a tél.
A szél még mindig hidegen fúj.
Kevés hatalmam van, és sok ember körül kell óvatosan, lábujjhegyen tipegnem.
Ez a legjobb megoldás, amire jutottam.
Szánalmasak a módszereim,
de bízok benne, hogy majd megérted.
Még mindig hidegen fúj a szél. Miért üldögél továbbra is itt kinn?
Hogy lássam, nem jön-e már a tavasz.
Jöjjön, és nézze meg ezeket!
Összeszedtem önnek néhány csinos ruhát.
Mit vegyen fel a királyné fogadására?
Lássuk csak...! Ehhez mit szólna?
De tudja...
Nem tudom, hogy örüljek-e vagy rettegjek-e önért.
El kell érnie, hogy a trónörökös beleszeressen önbe,
különben meghal? Micsoda szörnyű fenyegetés ez!
Úrnőm...?
Min gondolkozik?
Semmin.
Csak bámulok magam elé.
Arra fiatalemberre gondolt?
Ha miatta aggódik, kérem, ne tegye!
Felejtse el őt!
Ha eszedbe jut, hevesen kezd el verni a szíved?
Kiről beszél?
Arról a férfiról, nemrég aki megmentett téged.
Magas volt, a vállai pedig szélesek, akár egy hegy.
Ne váltson témát!
El kell érnie, hogy a herceg beleszeressen önbe, hogy megmenekülhessen!
Tegyem kockára...
... az életemet?
Miért?
Gondolja, hogy őt bosszantaná, ha a herceg beleszeretne önbe?
Az egyikük örülni fog neki...
Talán még tapsol is majd örömében.
És megvet majd érte.
Azt akarja mondani, hogy van még egy férfi?
A másik... nagyon szomorú lesz.
Nem miattam, hanem a másik férfi miatt.
El kell mennie nagyon messzire.
Miről beszél?
Miattam...
Mindketten nagyon boldogtalanok lesznek.
Mindketten gyűlölni fognak engem.
Hamarosan.
- Bonyolult, nem igaz? - Ebből nem sok mindent értettem.
Pedig egy nyelvet beszélünk.
Valóban.
Egy férfi szívét kiismerni a legnehezebb dolog a világon.
A mesterem erre sohasem tanított meg.
Hiányzik a mester...
- Meglátogassuk? - Ne váltson témát!
Menjünk!
Kisasszony!
Ugyan már...!
Dan...
Alszol?
Rin?
- Felébresztettelek? - Nem, fenn voltam.
Várj, felveszek valamit!
Ne, így is beszélhetünk.
Itt maradok kinn.
Inkább így szeretném.
Hideg van odakinn.
Szeretem a hideget.
Ittál?
Gondolkoztam rajta, hogy rám férne néhány ital...
Nemrég...
A herceg eljött hozzám látogatóba.
Hallottam róla.
Megkérte a kezemet.
Nem muszáj...
... hozzámenned feleségül.
A neved már nem szerepel az adományhölgyek listáján. Ezért...
Szóval te is hallottad.
Amit mondott.
Ezért vagy most itt?
Megsajnáltál?
Mit mondott?
Hogy számára sosem leszek én az első.
Megkérdezte, hogy ez zavarna-e.
Mit feleltél neki?
Hogy nem bánnám. Hogy még így is boldog volnék.
Nagyon is bánni fogod.
Hogy tudna ez örömet okozni neked?
Így a herceg közelében lehetek majd.
Minél közelebb van az ember, annál rosszabb ez az érzés.
12-szer rosszabb...
Te nem tudod, milyen érzés örökké olyasvalakire várni,
akiről nem tudod, hogy mikor láthatod újra az arcát, vagy hallhatod a hangját.
Ezért...
Le kell mondanod róla.
Mondj, amit akarsz, de én erre képtelen vagyok...
Nekem nem megy.
A szívem...
Képtelen megnyugodni.
Szerinted ostoba vagyok?
Nem vagy az.
Mosolyogsz...
Szerintem mi ketten nagyon hasonlítunk egymásra.
- Dan... - Igen?
Sajnálom.
Őszintén sajnálom...
Azért jöttem, hogy ezt elmondjam.
Rin...
Rin, miért kérsz bocsánatot...?
~ 1 nappal a teadélután eseményei előtt ~
Öltözz fel, és gyere ki!
Idekinn foglak várni.
Milyen csendes idefenn...
Nem fázok.
Azért mégiscsak hálóruhában vagy...
Örülök, hogy itt vagy. Szerettem volna kérdezni tőled valamit.
Nem azért jöttem, hogy beszéljek veled, hanem hogy elvigyelek valahova.
Hova?
Őfensége az Árnyak Otthonában van.
És?
Menj, és mondd el neki!
- Micsodát? - Hogy ki is vagy valójában.
- Miért? - Részt fogsz venni a királyné fogadásán.
Azt hiszem, lassan az egész főváros hallott már róla...
Ismerek néhányat a királyné udvarhölgyei közül.
Nem titok.
Jó sok udvarhölgyet ismerhetsz...
Mi lesz,
ha elmondom a hercegnek, hogy ki vagyok?
Akkor nem hoz majd rossz döntést.
A rossz döntés...
... a húgod volna?
Tudtál erről?
Van valaki, aki szeretne összebarátkozni velem.
Ő mondott el nekem mindent.
Ki volt az?
Ismersz egy Song In nevű férfit? Ő a „könyvtáros”.
Találkoztál vele? Miért?
Nem önként mentem...
Elcipeltek hozzá...
San kisasszony, tudom, hogy az első találkozásunk... nagyon kellemetlen volt.
Nagyon eltökélt voltam.
Gonosz embernek tart, nem igaz?
Gonosznak?
Maga egy lázadó, akinek vajmi keveset ér mások élete.
A világban semmi sem ilyen egyszerű.
Azt a személyt, akiben megbízik,
sokan gonosznak tekintik ebben a birodalomban.
Lehet, hogy ő még kegyetlenebb gyilkos nálam is.
Ön ármánykodik, és minden, amit mond, többféleképpen értelmezhető.
Nem azért erőltettük az esküvőjét Wang Jeon úrfival,
mert az apja vagyonára vágytunk.
Akkor miért?
Talán a szépségem miatt?
Wang miniszter úr lánya, Dan kisasszony miatt.
Ön is ismeri őt.
A királyné... megharagudott rá,
a neve pedig felkerült az adományhölgyek listájára.
Egyedül úgy maradhatott volna Korjóban, ha a családjában lakodalmat ülnek.
Igaz ez?
Így van.
Az esküvőm kudarcba fulladt,
így most Jüanba kell mennie.
Többé nem.
Mert te mész el helyette?
Mennünk kell! A herceg hamarosan felébred.
Dan kisasszony...
... szerelmes őfenségébe.
Állj fel!
Ezek szerint... legutóbb is te voltál az?
Öltözz fel!
Odakinn majd megvárlak.
Most már tudom,
ki tartott aznap...
... féltőn a karjaiban.
Ha megkérdezném, miért,
azt mondaná, hogy a barátja küldte őt, hogy figyeljen engem.
Most már tudom,
hogy időről időre... miért zakatolt és fájt úgy a szívem.
Gyönyörű a barátságuk.
Csodálatosan néznek ki együtt.
Félek,
hogy tönkre fogom tenni ezt a barátságot.
Még biztos odabenn van.
Hamarosan visszaindul a palotába.
Utána már nem lesz lehetőséged találkozni vele.
Menj be hozzá!
Ha megtudja, ki vagy,
annak... nagyon fog örülni.
Egyetlen feladat vár csak rám.
Minden tőlem telhetőt meg kell tennem,
hogy gondoskodjak róla,
hogy együtt maradhassanak,
ahogy eddig is.
Magányos leszek ugyan tőle,
de számomra ezt jelenti a barátság.
~ végül a teadélután napján ~
Nem számítottam rá, hogy ma itt találkozunk.
Amikor a trónörökös meghívott téged, mit mondott neked?
Azt mondta...
Én... ezt mondtam neki.
„A királyné fogadást rendez majd,”
„és nemesi családok leányait fogja meghívni.”
„Mindenki, aki részt vesz rajta, tudni fogja,”
„hogy ez nem csupán a teázásról fog szólni.”
„Ki fogom választani azt, akit feleségül veszek.”
Te tudtál erről?
Igen...
És mégis ilyen szívességet kértél tőlem?
Igen...
Tudtál mindent?
Rólam is?
Igen...
Már ébren vagyok. Ne kopogj, és inkább gyere be!
Nocsak!
Mit keresel itt ilyen korán?
Valami baj van?
Azt mondtad, ismered a trónörököst.
Egész közel állunk egymáshoz.
Egy szívességet szeretnék kérni tőled.
Mi volna az?
Az úrnőm meghívást kapott a királyné fogadására.
Személyesen hívta meg őt.
A királyné személyesen ment el hozzá?
Ha...
Ha őfensége észre is venné, akkor sem választhatja őt!
Úgy kell tennie, mintha úrnőm láthatatlan lenne!
Megkérnéd őt erre?
Az úrnőd nem szeretne a herceg felesége lenni?
- Pontosan. - Ez szinte már felségárulás.
Hogy merészeli Korjó alattvalója megsérteni saját trónörökösét?
Úrnőm másvalakit szeret.
- Szóval... - Akkor se válassza őt,
ha megtetszene őfenségének?
Pontosan.
Őfenségének úgy kell tennie, mintha láthatatlan lenne?
Így van.
Mind tudjuk, miért vagyunk most itt.
Udvariatlanság lenne itt tartanom mindenkit,
mintha még mérlegelni akarnám a lehetőségeimet.
Már döntöttem.
Hadd mutassam be azt a kisasszonyt, akit választottam!
Dan.
Lépj ide mellém!
Wang miniszter úr lánya, Dan kisasszony.
- Gratulálunk, fenség! - Gratulálunk, fenség!
Magyar felirat: Brigi (brigichan@hotmail.com)
Angol felirat: KOCOWA
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com